AJÁNLATTÉTELI FELHÍVÁS

nem közbeszerzési eljárásban

ajánlattételre felkért ajánlattevők részére

Projekt a Hajléktalanokért és Romakért





1. Az ajánlatkérő neve, címe, telefon- és telefax száma:

Utcai Szociális Segítők Egyesülete
2800 Tatabánya, Mártírok u.114.
Képviseli: Balatoni Ágnes
Telefon: 06-34-301-021
Fax: 06-34-301-021
uszse@chello.hu
2. Az eljárás fajtája: 
Ajánlatkérő felhívja ajánlattevők figyelmét arra, hogy jelen ajánlattételi felhívás – tekintettel annak becsült értékére – nem tartozik a közbeszerzésekről szóló 2003. évi CXXIX. törvény hatálya alá, melyet ajánlatkérő önként sem kíván alkalmazni. Az eljárás nyílt, egyfordulós, tárgyalás nélküli. A részajánlat, illetve a közös ajánlattétel megengedett. 

3. A BESZERZÉS TÁRGYA ÉS MENNYISÉGE:
Szolgáltatás megrendelés a mellékelt szolgáltatási terv megismerése után, az abban foglalt szolgáltatásokra, amelyek a célcsoport pszicho-szociális integrációját hivatott elősegíteni.

FELADAT MEGHATÁROZÁS:
A projekt közvetlen célja a társadalmi és munkaerő-piaci részvétel szempontjából különösen hátrányos helyzetben lévő emberek foglalkoztathatóságának javítása, szükséges kulcsképességeik kialakítása, az önálló életvitelre való képesség megteremtése. Segítünk kialakítani az egyén azon szociális stratégiáit, amelyek szükségesek a munkaerő-piaci belépéshez és bennmaradáshoz. Az egyént nem önmagában, hanem a családdal együtt kezeljük, és juttatjuk el az együttműködési hálózatnak az ügyfél számára szükséges pontjaira.

1 Tájékoztatás
2 Az egyéni esetkezelésbe bevonandók kiválasztása 

3 Az egyén foglalkoztathatóságának javítása érdekében   problémafeltárás,       állapotfelmérés   (szociális helyzet felmérése, tanulási képesség mérése,       kulcsképesség vizsgálat, komplex munka-és pályaalkalmassági felmérés) a szükséges szakterületek bevonásával. Diagnóziskészítés.

200 órás pszicho-szociális alap felkészítés- közösségi szociális munka- valamennyi projektrésztvevő számára, melynek tartalmi elemei a következők:

4 szociális, állampolgári, munkavállalói és önálló életvezetési készségek erősítése; 50 óra
5 tanulási- és munkamotiváció erősítése 50 óra

6 kulcs kompetenciák fejlesztése pl. írás, olvasás, számtani műveletek végzése, megértés, beszéd, kreatív gondolkodás, döntéshozatal, problémamegoldás, előrelátás, hatékony tanulás, érvelés, felelősség, önértékelés, együttműködés,az információk kezelésének képessége;50 óra
7 álláskeresés, munkavállalás, tanulás során kialakult rossz beidegződések megváltoztatását segítő programok;50 óra

8 akkreditált személyiségfejlesztő tréning 60 óra 

9 akkreditált konfliktuskezelési tréning 60 óra

10 akkreditált kapcsolati hatékonyság fejlesztő tréning 60 óra

11 szenvedélybetegségek megelőzését és a gyógyulást segítő programok,önsegítő csoportok létrehozása (kiemelten a az alkoholizmus, és a játékszenvedély) igény szerint, de min.10 alkalommal
12 Képzési tanácsadás, és képzésbe segítés, képzésben történő részvételre                                  felkészítés (folyamatos rendelkezésre állás nyitott szolgáltatással)
13 Munkaügyi tanácsadás, munkába segítés, munkába állítás (folyamatos rendelkezésre állás nyitott szolgáltatással)

14 Szakmai együttműködési hálózat megszervezése hálózatépítési technikák beiktatásával 30 óra

15 Negyedévente szakmai műhely szervezése más 5.3.1 projekt megvalósítókkal

16 Havonta szupervízió, csoporttréning a projekt megvalósítói számára
17 Szociocsoport szervezése havonta
18 Munkáltatói  kapcsolattartás, munkáltatói klub
19 Utókövetés, „PROHARO”  klub

20 Nyitókonferencia szervezése
21 Zárókonferencia szervezése
4. A SZERZŐDÉS MEGHATÁROZÁSA:

Vállalkozási szerződés

5. A SZERZŐDÉS IDŐTARTAMA VAGY A TELJESÍTÉS HATÁRIDEJE:

A vállalkozási szerződés mindkét fél általi aláírás napján lép hatályba.

A szerződés időtartama vagy a teljesítés határideje: 
Tanácsadások, csoportok, szupervízió: 2011 szeptember hó-2012. október hó (14 hónap)
Felkészítés: 2011. november-2012 március

FAT képzés: 2012. január-2012 március

Nyitókonferencia: 2011 november

Zárókonferencia: 2012 október

Utánkövetés: 2012 március-2012 augusztus (6 hónap)

6. A teljesítés helye: 

Tatabánya, Táncsics M. u 1/F, 
7. FŐ FINANSZÍROZÁSI ÉS FIZETÉSI FELTÉTELEK :

Ajánlatkérő előleget nem fizet.

Az Ajánlatkérő az ellenszolgáltatást a szabályszerűen kiállított és igazolt számla kézhezvételét követően 30 napon belül egy összegben átutalással fizeti meg az Ajánlattevő bankszámlájára.

8. Többváltozatú ajánlat tehető-e: nem

9. Részajánlat tehető-e: igen
10. Hiánypótlás lehetősége: ajánlatkérő hiánypótlás lehetőségét nem biztosítja.

11. Az ajánlatok bírálati szempontja
Legalacsonyabb összegű ellenszolgáltatás - Vállalási ár (bruttó).
12. A DOKUMENTÁCIÓ RENDELKEZÉSRE BOCSÁTÁSÁNAK MÓDJA:

Jelen felhívással egyidejűleg az Ajánlatkérő megküldi az Ajánlattevő részére a részletes szolgáltatási terv dokumentációt, melynek része a vállalkozási szerződés tervezete.

13. Ajánlattételi határidő
Tanácsadások, csoportok, szupervízió 2011. szeptember 15.
Felkészítés: 2011. november 15.

FAT képzés: 2012. december 22.

A benyújtásra nyitva álló határidőben az ajánlatnak be kell érkezni, nem elegendő az ajánlatok postára adása.

14. Az ajánlat benyújtásának helye, módja: 

Utcai Szociális segítők Egyesülete (2804 Tatabánya, Pf. 414. vagy Táncsics M. u 1/F) - a megjelölt címen történő személyes, vagy postai úton a fenti határidőig beérkezőleg. 
Lehetőség van email-es benyújtásra is: uszse@chello.hu; projektiroda@uszse.hu
15. KIEGÉSZÍTÉS

Az Ajánlattevő nem igényelhet térítést az Ajánlatkérőtől az ajánlat kidolgozásáért, és az ajánlattétellel kapcsolatban más jogcímen sem terjeszthet elő követelést, abban az esetben sem, ha az Ajánlatkérő bármilyen okból eredménytelenné nyilvánította az eljárást.

Ajánlatkérő fenntartja magának azt a jogot, hogy a beszerzési eljárást a szerződéskötésig indokolás nélkül eredménytelenné nyilváníthatja. 

Az ajánlatok összeállításával és benyújtásával kapcsolatos valamennyi költség az Ajánlattevőt terheli.

Az Ajánlatkérő az eljárás nyertesével, visszalépése esetén az eredményhirdetéskor a következő legkedvezőbb ajánlatot tevőnek minősített szervezettel köti meg a szerződést.

Tatabánya, 2011. szeptember 10.

Balatoni Ágnes

        elnök

